Document ID: 32001R1316

Komission asetus (EY) N:o 1316/2001,
annettu 29 päivänä kesäkuuta 2001,
Madeiran hedelmä- ja vihannesjalostealan tuotteiden erityisen hankintajärjestelmän soveltamista koskevista yksityiskohtaisista säännöistä annetun asetuksen (ETY) N:o 2999/92 muuttamisesta ja hankintataseen määrittämisestä 1 päivän heinäkuuta ja 31 päivän joulukuuta 2001 väliseksi ajaksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 10 artiklan,
sekä katsoo seuraavaa:
(1) Tuotemäärät, joihin sovelletaan erityistä hankintatasetta, määritetään määräajoin vahvistettavien arvioitujen taseiden mukaisesti, ja määriä voidaan tarkistaa markkinoiden ensisijaisten tarpeiden perusteella ja ottaen huomioon paikallinen tuotanto ja perinteinen kaupankäynti.
(2) Komission asetuksessa (ETY) N:o 2999/92(3), sellaisena kuin se on viimeksi muutettuna asetuksella (EY) N:o 1376/2000(4), vahvistetaan Madeiran hedelmä- ja vihannesjalosteiden hankintajärjestelmän soveltamista koskevat yksityiskohtaiset säännöt sekä arvioitu tase, jonka mukaisiin määriin voidaan soveltaa erityistä hankintajärjestelmää 1 päivän heinäkuuta 2000 ja 30 päivän kesäkuuta 2001 välisenä aikana.
(3) Erityisen hankintajärjestelmän uudistuksen voimaantuloon asti olisi vahvistettava tase 1 päivän heinäkuuta ja 31 päivän joulukuuta 2001 väliseksi ajaksi, jotta voimassa olevan hankintajärjestelmän soveltaminen ei keskeydy.
(4) Hankintajärjestelmää sovelletaan 1 päivästä heinäkuuta. Tämän vuoksi on syytä säätää tämän asetuksen säännösten soveltamisesta viipymättä.
(5) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2999/92 liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 2001.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä kesäkuuta 2001.

Labels: 3
18
17